Document ID: 32014R1242

KOMISIJAS ĪSTENOŠANAS REGULA (ES) Nr. 1242/2014
(2014. gada 20. novembris),
ar ko saskaņā ar Eiropas Parlamenta un Padomes Regulu (ES) Nr. 508/2014 par Eiropas Jūrlietu un zivsaimniecības fondu paredz noteikumus par to, kā iesniegt attiecīgos summāros datus par darbībām
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2014. gada 15. maija Regulu (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (1), un jo īpaši tās 97. panta 2. punktu,
apspriedusies ar Eiropas Jūrlietu un zivsaimniecības fonda komiteju,
tā kā:
(1)
Saskaņā ar Regulas (ES) Nr. 508/2014 97. panta 1. punkta a) apakšpunktu dalībvalstis līdz iepriekšējā kalendārā gada beigām sniedz Komisijai attiecīgos summāros datus par finansēšanai izvēlētajām darbībām, tostarp galveno informāciju par atbalsta saņēmēju un pašām darbībām.
(2)
Lai nodrošinātu to, ka summārie dati, kas iesniegti par finansēšanai izvēlētajām darbībām, ir konsekventi un pilnīgi, ir nepieciešams noteikt kopīgas tehniskās specifikācijas un noteikumus par to, kā šie summārie dati iesniedzami. Tādēļ ir lietderīgi atsaukties uz datubāzes struktūru, kas paredzēta Komisijas Īstenošanas regulas (ES) Nr. 1234/2014 (2) I pielikumā.
(3)
Lai būtu iespējams nekavējoties piemērot šajā regulā paredzētos pasākumus, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Vadošās iestādes ievēro tehniskās specifikācijas un noteikumus par to, kā iesniedzami summārie dati par finansēšanai izvēlētajām darbībām, tostarp galvenā informācija par saņēmēju un pašām darbībām, kā paredzēts Regulas (ES) Nr. 508/2014 97. panta 1. punkta a) apakšpunktā un saskaņā ar veidlapām un tabulām, kas pievienotas šīs regulas pielikumos.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 20. novembrī

Labels: 5
7
8
6
12
15